text: Fodboldspillere hjælper krigsofre
  12 september 2015 kl. 14.06
  Fodboldklubben EfB holdt lørdag et loppemarked, hvor spillerne og deres bedre halvdele samlede ind til fordel for Dansk Røde Kors.
  Med EfB-spiller Nicki Billes kæreste, modellen Lykke May, som initiativtager har truppen samlet ind til et velgørenhedsloppemarked, der blev afholdt lørdag foran Blue Water Arena i Esbjerg.
  - Vi har alle sammen fulgt med i den forfærdelige situation med de syriske flygtninge, og så tænkte jeg, at det var oplagt at lave en indsamling til fordel for dem. Jeg håber, at vi med loppemarkedet kan hjælpe nogle mennesker, som virkelig har brug for hjælp, Lykke May til TV SYD.
  På loppemarkedet kunne man blandt andet købe ting fra spillertruppens private overskudslager, eksempelvis spillertrøjer. Der blev indsamlet 30.918 kr., som bliver doneret til Dansk Røde Kors.
  Her kan du høre, hvad loppemarkedets initiativtager, Lykke May, håber på, at loppemarkedet kan bidrage med. (Varighed: 00:34 min.)
  